钦定古今图书集成/明伦汇编/闺媛典/第260卷 > 董九经妻钱氏
## 钦定古今图书集成/明伦汇编/闺媛典/第260卷 > 董九经妻钱氏

按《富阳县志》：钱氏，董九经妻，望仙里人。年二十五而
寡，遗孤仅三阅月。舅姑俱髦，相泣曰：“我二人衰耗殊
极，不克操作持门户。孙在襁褓，尫然多病，未必续董
氏一线天寔，厄之可若何？”氏截发啮指，誓死无异志。
昼夜力女红为生计，奉两老人，生养死葬皆成礼。幼
子国华，弱冠游黉序，乡人贤之。